AlexejDobrolubov/national_council_slovak_2010 huggingface dataset:
6. schôdza NR SR - 20. deň - A. dopoludnia
Dátum: 2024-01-19
Poslanec: Dubéci, Martin (PS)
Druh vystúpenia: Vystúpenie s faktickou poznámkou

277. Ďakujem za slovo, pán predsedajúci. Ja takisto nadviažem na to, čo tu vlastne povedala aj pani poslankyňa Gažovičová, že, lebo dostávam takú otázku často, že jednak, že či nerešpektujeme výsledky volieb. No samozrejmé, že rešpektujeme výsledky volieb, ale, ale to, že vyhrá niekto voľby, ešte neznamená, že môže robiť hocičo. A ja teda, aj druhú otázku, ktorú dostávam od kolegov, že či toto budeme robiť stále, že či to teraz znamená, že každý, každý návrh zákona, ktorý príde, tak či ho budeme obštruovať. No nebudeme, poviem, prekvapím vás, ani nik sa ne... nech vám aj odľahne, že samozrejmé, že sú návrhy zákonov, s ktorými nebudeme súhlasiť, budeme veľmi vecne argumentovať, ale jednoducho áno, tak to je a väčšina má právo, proste dostala mandát ten štát riadiť spôsobom, akým uzná za vhodné, hoci to podľa mňa znie úplne najlepšie, ale tento zákon nie je bežný zákon, lebo ani, ani to skrátené legislatívne konanie nie je dôvod na obštruovanie, hoci čo, lebo sú zlé SLK-čka, budú zlé SLK-čka, ale okej. Ale toto je zlý zákon, v zlom skrátenom konaní, ktorý vedie k zásadnému porušovaniu práv ľudí v tejto krajine, a to počúvame v tejto rozprave dookola. Porušujú to práva najmä obetí trestných činov, ekonomickej trestnej činnosti a čo v širšom zmysle slova si, najmä keď sa bavíme o korupcii, sme my všetci, takže to porušuje práva nás všetkých a de facto to amnestuje veľkú časť páchateľov trestnej činnosti a je to novela, ktorá je technicky zlá, ktorá proste každým dňom zisťujeme, že, že spôsobuje problémy v ix oblastiach a vedie k nedozerným dôsledkom na stav bezpečnosti právneho štátu a podobne. Takže len vás chcem uistiť, že my chápeme, že ste vyhrali tie voľby, ale to neznamená, že môžete robiť hocičo. Ďakujem.
6. schôdza NR SR - 20. deň - A. dopoludnia
Dátum: 2024-01-19
Poslanec: Dubéci, Martin (PS)
Druh vystúpenia: Vystúpenie s faktickou poznámkou

213. Ďakujem za slovo, pán predsedajúci. A teda áno, chýba nám tá diskusia a chýba nám nejaký vklad z tej druhej strany, lebo naozaj, keď počujeme to, že však o takomto zák... tak dobre sa nediskutovalo o žiadnom zákone, teda dobre. Tak dlho sa nediskutovalo o žiadnom zákone a tu bude argument preto, prečo vlastne toto skrátené nie je, nie je vlastne ani skráteným, tak to je jedna z najabsurdnejších vecí, ktorú som za veľmi dlhú dobu počul. A to snáď ani, keď to kolegovia z vlády hovoria, tak to nemyslia vážne. A ja sa dovolím teda pripojiť k výzve pána predsedajúceho z minulého týždňa, ktorý teda povedal, že keď sa prihlási nejaký vládny poslanec, tak sa nejde nikto odhlásiť, tak teda ja, nemusí to robiť ani pán predsedajúci, urobím to aj ja za neho, ako to už býva zvykom, a teda obetujem sa. No prosím, fakt sa prihláste niekto, lebo ja som včera bol v televíznej diskusii s kolegom Podmanickým, a to bolo veľmi surreálne až neuveriteľné. Lebo vy viete hovoriť, viete, že vy aj máte nejaké argumenty, pán Podmanický tých 50 minút zvládol a viac-menej proste dní, čo pokúsiť sa odargumentovať, i keď sám cítil, že bol v tej defenzíve, tak ja len tomu nerozumiem, že keď to vkladáte v televízií, niektorí dokonca na TikToku a na Instagrame, tak možno by to bolo super, keby na to, na čo tu sme v tejto búde, ktorú sme si postavili v mene našej štátnosti, ktorú tak všetci tu radi bránime, tak možno by sme mohli v tom pléne použiť tie argumenty a naozaj si myslím, že neviedlo by to k predĺženiu tej diskusie, viedlo, viedlo by to k skvalitneniu tej diskusie. Tak ja viem, že už je piatok poobede a už je nás tu veľmi málo, je to taký intímny kruh, by som to nazval, ale, ale skúste to kolegom cez víkend povedať, že či, či by predseda len niečo nepovedali. Lebo tie, viete, keď sa o tom začneme baviť aj, aj v tej telke a tak ďalej, tak tam tie otázky boli celkom zásadné a je sa o čom rozprávať a vy to viete, ale tak chápem, no.
6. schôdza NR SR - 20. deň - A. dopoludnia
Dátum: 2024-01-19
Poslanec: Dubéci, Martin (PS)
Druh vystúpenia: Vystúpenie s faktickou poznámkou

191. Ďakujem veľmi pekne za slovo, pán predsedajúci, a musím povedať teda, že tie prejavy v rozprave naše sú, myslím, že veľmi kvalitné, ale tentoraz ešte aj tie faktické poznámky mám pocit, že začínajú stúpať na, na kvalite. Tu sa citujú veľké knihy a, a podobne, takže to, a Avatar, veľké filmy, takže, že veľmi dobre. Ja by som takisto podobne ako pán Hargaš som sa zamýšľal nad tým, že, že čo asi tak naši kolegovia z vládnej strany hovoria, keď prídu domov, lebo ja som totiž v tých všetkých našich gremiálnych a podobných kuloároch počul o, o tom, že je to také ťažké, že sa dlho rokuje, lebo poslanci nemôžu chodiť do regiónov späť, nevedia si konať svoju prácu v regiónoch, čo je veľmi dôležité pre nás všetkých, zvlášť pre poslancov z vládnej strany, byť v regiónoch, tak nech sa páči, tak si tak predstavujem, že keď sa niekto postaví v Sabinove, v Snine, v Medzilaborciach alebo v Michalovciach na námestie a spýtajú sa, pán poslanec, že čo, čo, čo, čo vlastne teda tlačíte v tom parlamente, že o čo vám tam ide, tak vám bude vysvetľovať, že hej, naozaj treba znižovať tie tresty za marenie, teda za pranie špinavých peňazí, naozaj si myslíme, že je to veľmi dôležité, aby za 700-tisíc eur bola podmienka, lebo sa potrebujeme dostať na tú európsku úroveň údajne, akoby povedal možno tu pán prítomný minister životného prostredia. Myslím si, že to všetci chápu, že, že, že to nie je správne, myslím si, že všetci vedia, že to je zlý návrh a nevedia, čo s tým akurát. Lebo ten parlament je zaseknutý a títo veľký harcovníci, ktorí vedia, ako, ako urobiť mocenské rozhodnutia, tak zrazu sa tu tak pozerajú a pošlú tu dvoch-troch na povinné sedenie a mimo to, mimo to, si myslím, že sú vystrašení z toho, že čo bude nasledovať.
6. schôdza NR SR - 20. deň - A. dopoludnia
Dátum: 2024-01-19
Poslanec: Dubéci, Martin (PS)
Druh vystúpenia: Vystúpenie s faktickou poznámkou

123. Ďakujem pekne za slovo, pán predsedajúci. Ja by som rád nadviazal na ten európsky rozmer, ktorý spomínal vo svojej rozprave pán Čaučík, a teda to naozaj, že aj na tej európskej úrovni dostávame upozornenia, prijímajú sa rezolúcie a mne je veľmi ľúto, že napriek tomu, že dokonca na opozičnej strane tejto snemovne bola vôľa diskutovať o uznesení, ktoré ste, pán poslanec, zhodou okolností predseda, tak predkladal do zahraničného výboru, kde, žiaľ, napriek tomu, že to bola tak dôležitá téma, o ktorej musí hovoriť aj premiér, aj minister zahraničných vecí a kto každý ďalší, tak ten zahraničný výbor nebol schopný prijať uznesenie v tejto veci, ale to nevadí, niečo sa zlé stalo v organizácii práce vo väčšine, ale to nevadí, ja by som bol fakt naozaj hrozne rád, keby sme boli schopní tak vážnu vec, ako, ako možné dokonca zasahovanie zo strany Európskej únie do slovenských záujmov, ako to počúvam z vládnej strany, prediskutovať na plenárnej úrovni, však my sme to aj včera spomenuli. Včera sme dali návrh, aby ten, aby tá diskusia sa otvorila, ale ako niekedy tak schizofrenicky mám pocit, že vládna strana hovorí o tom, že niečo je veľká priorita, však ako pri štátnom rozpočte, tak aj teraz a keď dôjde na to, že teda dobre, keď je to priorita, poďme sa o tom baviť, tak držia oni o tom všeobecný súhlas. Tak je mi to veľmi ľúto, lebo ja aj vnímam opäť ako angažovanosť mnohých poslancov vládnej strany, ktorí sedia v tejto miestnosti, v tejto téme, ale nerozumiem potom, prečo nechcú o tej téme rozprávať, keď my sme na to pripravení. Tak poďme s tým niečo urobiť. Ďakujem pekne, pán predsedajúci, za slovo a vraciam ho.
39. schôdza NR SR - 6.deň - B. popoludní
Dátum: 2025-09-17
Poslanec: Dubovický, Richard (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Chcem veľmi pekne poďakovať kolegovi, veľmi, veľmi sa mi páčil, veľmi sa mi páčilo tvoje vystúpenie a tu by som dodal, aby som sa oprel aj o dnešné uznesenie vlády a opäť by som chcel poradiť aj týmto poslancom a poslankyniam vládnej koalície, že odkiaľ nabrať vlastne tie milióny a vlastne kde tie milióny sa stratili. Počas predchádzajúcej vlády ste tak silno a veľmi vyčítali bývalému ministrovi hospodárstva, že tak veľmi míňal peniaze na EXPO v Dubaji, bola tam suma okolo siedmich miliónov eur, ale dnes pod ministerstvom cestovného ruchu a konkrétne pod pánom Huliakom sa bavíme o sume štrnástich miliónov eur. Dámy a páni, 14 miliónov eur, je to o sedem miliónov eur viac, ako to bolo v Dubaji a výsledok je aký? Spätnú väzbu, od ktorých, dostávame od ľudí, čo tam chodia, že je to (reakcia z pléna), nechajte, ja rozprávam, budete rozprávať? (Prerušenie vystúpenia predsedajúcim.) Gašpar, Tibor, podpredseda NR SR Pani poslankyňa, neprerušujte ho, nech dokončí. Dubovický, Richard, poslanec NR SR A ja konkrétne bud... a ja konkrétne to aj prečítam, uznesenie, uznesenie vlády s navrhovaným financovaním oficiálnej účasti Slovenskej republiky na svetovej výstave EXPO Osaka zosekať sumu z 18 miliónov na 14 miliónov. Takže to je to vaše šetrenie, že vy sa budete teraz tváriť, že 4 milióny eur ste ušetrili povedzme daňovým poplatníkom, ušetrili ste Slovensku. Nič ste im neušetrili. Stojí to raz toľko, ako to stálo v Dubaji a chcel by som vedieť, či je nejaký merateľný výsledok toho, či je nejaký merateľný výsledok tejto investície, ktorú platíme my, daňoví poplatníci. Ďakujem.
35. schôdza NR SR - 15.deň - B. popoludní
Dátum: 2025-06-18
Poslanec: Dubovický, Richard (PS)
Druh vystúpenia: Vystúpenie s faktickou poznámkou

74. Ďakujem za slovo, pán predsedajúci. Ja fakt, že na záver by som tu iba, tu iba povedal, že minulý rok sme tu sedeli všetci v rámci opozície, keď súčasná koalícia nám odvolávala podpredsedu, predsedu pán Šimečku. Ale ak si dobre pamätáte, aj keď tu pán Šimečka vtedy vystúpil, vystúpil slušne, nikoho neurážal, nikomu nenadával, čo sa v skutočnosti, však máme s tým skúsenosti za posledné týždne, nedá povedať o niektorých podpredsedoch parlamentu. A aj tu, keď teraz vystúpil pán Dubéci, bol slušný, bol férový, a myslím si, že áno, budem súhlasiť, že v Progresívnom Slovensku, bolo tu niekoľkokrát už povedané dnes, máme veľa dobrých kandidátov alebo kandidátiek na túto pozíciu. Ja sa veľmi tomu teším, ale v súčasnosti bolo rozhodnutie strany, že tým najlepším kandidátom je Martin Dubéci. Takže ja by som vzhľadom na to, že ako Martin vystúpil, ako povedal, že sľubuje, že bude voči vám férový, takisto ako bol Michal Šimečka, keď bol podpredseda parlamentu, bol férový voči vám. Tak buďte takí láskaví, rešpektujte Progresívne Slovensko v tomto rozhodnutí. Ďakujem. (Potlesk.)
35. schôdza NR SR - 15.deň - B. popoludní
Dátum: 2025-06-18
Poslanec: Dubovický, Richard (PS)
Druh vystúpenia: Vystúpenie s faktickou poznámkou

32. Ďakujem za slovo, pán predsedajúci. Pán kolega Mažgút, ja by som sa v prvom rade vám chcel poďakovať, lebo ste ohodnotili ženy v Progresívnom Slovensku veľmi pozitívne, absolútne s vami súhlasím, že máme toľko skvelých žien aj mužov v PS-ku, že by na túto pozíciu sa hodili, samozrejme, tak verím tomu, že po najbližších voľbách do Národnej rady budeme mať tú možnosť. A zároveň by som vám povedal, že tým pádom to, čo tu tvrdil pán podpredseda Danko, že sme sa tu vyskytli omylom a podobné veci, že prakticky negujete to, čo povedal, že nie sme iba zhluk náhodných ľudí, ktorí sme tu. Takže ja by som vám chcel akože poďakovať, lebo ste len potvrdili to, čo si myslíme my v PS-ku o našich ženách. Potvrdili ste to, že pán Danko sa mýlil. A na záver by som povedal, ja to nepovažujem, akože ste môj nepriateľ, ja to skôr považujem, že sme politickí súperi a pripadá mi to aj normálne, aj logické, že keď nesúhlasíme s vaším programom povedzme za posledné pomaly dva roky, čo sa tu udialo, a to posledné, že je tá transakčná daň zdražovania a tak ďalej, ja si myslím, že sú to relevantné údaje. Relevantné je všetko to, čo my vám vyčítame, ale ja to nikdy neberiem ako osobne. Nikdy by som si nedovolil byť k nikomu z vás osobný, len tá politika, ktorú robíte, škodí Slovensku. Ďakujem.
35. schôdza NR SR - 15.deň - A. dopoludnia
Dátum: 2025-06-18
Poslanec: Dubovický, Richard (PS)
Druh vystúpenia: Vystúpenie s faktickou poznámkou

74. Ďakujem za slovo, pán predsedajúci. Práve kvôli tvojmu vystúpeniu som tu prišiel, Martin. Veľmi ho oceňujem. Ja sa stále čudujem, že v čase konsolidácie, keď všetci vieme, že musíme šetriť, musíme šetriť na sebe, máme tuná v parlamente opäť prerokovať bod, ktorý odmietol aj sám pán prezident, že sa vôbec vrátil tento bod, že prečo ho nedali do šuplíka. Viete, v čase konsolidácie, kedy už teraz vieme, že v rámci ekonomickej kvality života sme tretí najhorší štát v rámci Európskej únie a my tu ideme okrem toho že schvaľovať doživotné renty a ako bolo tu povedané, máme vyše 35 štátnych tajomníkov. My míňame peniaze ľudí na Slovensku a budem súhlasiť s tým, že ja sám osobne poznám ľudí, ktorí ozaj že musia vyžiť ako rodina z 1 500 euro. A v dnešných dobách, kedy nemáme ani povedzme nájomné bývania, kedy tí ľudia si nemôžu dovoliť kúpiť ten byt, sa mi to zdá absolútne neférové voči obyvateľov. A hovorím ešte raz, v čase konsolidácie máme nové ministerstvá, máme historicky najviac štátnych tajomníkov, máme tu doživotné renty a mňa najviac vyrušuje na tom, že sme si neschváli, resp. že nebolo schválené zmrazovanie platov pre poslancov Národnej rady. Tak akým spôsobom máme my ísť ako Národná rada príkladom, keď súčasná vláda tvrdí o sebe, že je sociálna, majú to aj v názvoch strán, ale sociálnou sa len nazývajú, ale tak nekonajú. Ďakujem.
35. schôdza NR SR - 14.deň - B. popoludní
Dátum: 2025-06-17
Poslanec: Dubovický, Richard (PS)
Druh vystúpenia: Vystúpenie s faktickou poznámkou

Ďakujem za slovo. Ja sa budem asi trošku opakovať, lebo ma to celkom vyrušuje, to ako kolega Bužo hovorí o diskriminácii. No, ja samozrejme s vami súhlasím, že určitá časť obyvateľov možno nejakým spôsobom diskriminuje, ale nehovoril by som o všetkých, lebo v živote som nemal zo seba pocit, že by som ja diskriminoval hocijakú menšinu. Viete, kolega, ja stále som presvedčený o tom, a vám to povedal aj kolega, kolegyňa Kosová, že tento zákon nie je kvôli tomu dobrý, že hovorí o sociálne znevýhodnených, o deťoch zo sociálne znevýhodneného prostredia. My tu zákony nerobíme podľa toho, že či sme bieli, červení, ružoví. My musíme tieto zákony robiť pre všetkých a rovnako, pre všetkých a rovnako. Ja, ja s vami súhlasím, že máte v súčasnosti pocit, že sa urobilo málo pre, pre rómsku komunitu, ale ja môžem povedať, že sa veľmi málo robí aj pre jednorodičov. Robí sa veľmi málo pre, pre ďalších ľudí, ktorí sú ozaj, že znevýhodnení, ktorí sú na pokraji chudoby. A čo ma najviac vyrušuje, a ste to povedali, že máme tu zákon z roku 2014 a v ktorom tvrdíte, že nie je dokonalý. Tak prešlo desať rokov, a ste nedali tento zákon do dokonalosti a ste ho tu predstavili. A teraz vám aj kolegyňa, áno, však je to povedal kolega v 2014 tento zákon nie je dokonalý, poďme na ňom pracovať. Tak to povedal. Ďakujem.
35. schôdza NR SR - 14.deň - B. popoludní
Dátum: 2025-06-17
Poslanec: Dubovický, Richard (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Možno by som aj taký povedal príb... veľmi krátky príbeh z Prešova, kde dostali sme podnet od prokurátora, že sme zvýšili ceny pre deti, ktoré navštevujú materskú škôlku v Prešove a ten zvýšený poplatok bol pre okolité obce. A tým pádom prokurátor nás vyzval, že konáme protiústavne. A v tomto prípade si myslím tiež, že to, ako si povedala, že takéto zákony by mali byť v prvom rade univerzálne pre každého, nemali by sme sa sústrediť číro na jednu skupinu, takže absolútne s tebou súhlasím. Možnože by som trošku to posunul, túto tému aj, aj ďalej, lebo vieš, aký je môj názor, že dôležitá je práca, škola aj, aj domov pre každú jednu skupinu, pre každého jedného obyvateľa na Slovensku, ale by som sa pozrel napríklad aj na témy, ako sú deti z detských domovov, lebo my tu rozprávame o predškolskej príprave, ale napríklad také deti v detských domovoch, keď skončia tú školu, tak drvivá väčšina z tých detí sa vracia do osád, že my nedokážeme ani zabezpečiť to základné minimum, ako štát pre tie deti, ktoré v nejakom zmysle sú vychovávané k tomu, že chodia, snažia sa, študujú, brigádujú, ale nemajú potom kde bývať. Neviem, aká je situácia na západnom Slovensku, viem, že je veľmi zlá situácia v tomto prípade na východe Slovenska. Takže aj keď si myslím, že tento zákon je nejakým spôsobom, snaží sa byť pozitívny, vidím v ňom veľmi veľa negatív a možno aj protiústavnosť.
35. schôdza NR SR - 13.deň - B. popoludní
Dátum: 2025-06-16
Poslanec: Dubovický, Richard (PS)
Druh vystúpenia: Vystúpenie s faktickou poznámkou

203. Ďakujem za faktickú poznámku. Neviem, pán kolega, ale na protestoch, kde som sa ja zúčastnil, poviem úprimne pravdu, akože Fico do basy a tak som nepočul, ale nevylučujem, že niekde inde to nebolo povedané. Ale ja osobne si myslím, že vyjadrenie nesúhlasu so súčasnou politikou vládnych strán je ústavným právom každého jedného z nás. A opravte ma, ak sa mýlim, pán poslanec, ale vy používate zbraň, že čo hovorí opozícia a ja vám poviem úprimne pravdu, nikdy v živote som nepočul z úst, či už to bolo KDH, SaS alebo PS, nejaké agresívne argumenty alebo niečo podobné, čo sa zase nedá povedať o protestoch, ktoré vtedy robila opozícia, kedy bol SMER v opozícii. Avšak nemusíme si pripomínať, že čomu všetkému čelila, či bývalá prezidentka, alebo iní predstavitelia vlády. Ale ja môžem kľudne za seba povedať, že nikdy som nepoužil a nikdy som nepočul predstaviteľov strán SaS alebo KDH na týchto protestoch nejaké vulgarizmy a, dokonca, ak si dobre pamätáte aj pán Korčok, keď robil svoju prezidentskú kampaň, on odsúdil takéto výroky. Oni ich odsúdil. A je to aj zverejnené. Čo naopak sa nedá povedať o súčasnom prezidentovi, ktorý nazval pána Korčoka, že je prezidentom vojny, čo si myslím, že nebolo absolútne fér. Ďakujem.
35. schôdza NR SR - 13.deň - B. popoludní
Dátum: 2025-06-16
Poslanec: Dubovický, Richard (PS)
Druh vystúpenia: Vystúpenie s faktickou poznámkou

100. Ďakujem za slovo. V prvom rade by som sa chcel ospravedlniť, ak som sa niekoho priamo dotkol, ale ako ma tu kolegovia, či sú to z koalície alebo opozície, poznajú, nikdy na nikoho som nebol subjektívny, vždy som sa snažil objektívne a kriticky rozprávať, či v rozprave alebo počas faktickej poznámky. A ja sa fakt, že vyprosujem takéto správanie od podpredsedu parlamentu. Ďakujem. (Potlesk v sále.)
35. schôdza NR SR - 13.deň - B. popoludní
Dátum: 2025-06-16
Poslanec: Dubovický, Richard (PS)
Druh vystúpenia: Vystúpenie s faktickou poznámkou

98. Ďakujem za slovo, pán predsedajúci. Pán podpredseda Danko, ja budem reagovať na niektoré vety, ktoré ste povedali. Začal by som s tými detskými domovmi, a ja neviem, či vy vôbec viete, a teraz budem rozprávať o východnom Slovensku, že vyše 95% detí, ktoré odchádzajú z detských domovov, končia v osadách. Čo ste urobili za desať rokov vlád, čo ste tu boli? Pán Danko, a ako si dovoľujete takto urážať mňa, že som sa tu vyskytol, že moja rodina sa tu vyskytla? Kto vám dal to právo? Kto vám dal to právo? Ja som v živote na vás nezaútočil, tak ako ste to urobili vy teraz a zobral som to osobne. Od 2000 do roku 2009 som pracoval v zahraničí, od roku 2011 som pracoval v troch korporátnych firmách a v jednej, dokonca, kde polovičný vlastník bolo Slovensko. Akým spôsobom si vôbec dovoľujete niečo také povedať? Čo sa týka konfliktu, pán Danko, práve SNS, či to bolo počas Prvej Slovenskej republiky, posielala Židov do koncentračných táborov, je to, ešte som neskončil, môžte vo faktickej, (ruch v sále) áno, s Hlinkovou gardou. (Ruch v sále.)
35. schôdza NR SR - 13.deň - B. popoludní
Dátum: 2025-06-16
Poslanec: Dubovický, Richard (PS)
Druh vystúpenia: Vystúpenie s faktickou poznámkou

74. Ďakujem za slovo. Zuzi, ty si povedala svoju skúsenosť z tohto víkendu, ja poviem svoju. My sme mali stretnutie, rodinné stretnutie, a sa ma pýtali, že čo tam vy vlastne robíte v tej Národnej rade, lebo nám sa nežije lepšie, nám sa žije horšie. Že poberáme tuna platy a tým obyvateľom nepomáhame. A to ako si povedala, že sa nepomáha či rodinám, či jednorodičom, či deťom, áno, je to holý fakt a, žiaľ, áno, máme ako opozícia len 71 hlasov. Vieš, so všetkým čo si povedala, sa dá súhlasiť. Mne je len veľmi ľúto, že Slovenská republika sa prepadáva vo všetkých rebríčkoch kvality života, vo všetkých. Od zdravotníctva, školstva, povedzme príjmu, padajú nám tu, fakt, že mosty na hlavu, nemocnice a my riešime opäť nejakú zástupnú tému, ktorú si vymyslel SMER. A to je všetko, čo sme urobili. Takže na tejto schôdzi, keď skončí táto schôdza, môžem sa postaviť pred občanov a povedať im, neurobili sme pre vás opäť nič na tejto schôdzi, lebo opäť nič sa nedalo urobiť. Ďakujem.
35. schôdza NR SR - 13.deň - B. popoludní
Dátum: 2025-06-16
Poslanec: Dubovický, Richard (PS)
Druh vystúpenia: Vystúpenie s faktickou poznámkou

64. Ďakujem za slovo, pán predsedajúci. Vďaka za všetko, čo si povedala, Zori. K tomu by som akurát pridal a teraz budem aj parafrázovať nového pápeža a dovoľte mi, varoval pred vylučovacím myslením tvoreným politickým nacionalizmom, ktorý považuje nacionalistickú politiku za hlboký problém dneška, vyzýva k láske, zmiereniu a dialógu. Takže ja by som chcel vedieť, čo v tejto novele, v tejto ústavnej novele je výzva k láske, zmiereniu a dialógu. Ďakujem.
35. schôdza NR SR - 13.deň - A. dopoludnia
Dátum: 2025-06-16
Poslanec: Dubovický, Richard (PS)
Druh vystúpenia: Vystúpenie s faktickou poznámkou

134. Ďakujem za slovo, pán predseda. Dovoľte mi, pán Horecký, povedať pár slov k tomu, viac nebudem sa ja vyjadrovať k zákonu respektíve k ústavnému zákonu, ale od rána, aj keď som tu nesedel, sedel som v kancelárii, som počúval, ako prebieha táto rozprava. A mňa hlavne na tom vyrušuje to, že to, ako vy to prezentujete, ako KDH prezentuje svoje tradičné hodnoty, svoj tradičný program. Ale keď som si vypočul predrečníkov, čo sa týka strany SMER, tak tam sa opakovalo boj proti progresivizmu, boj proti liberalizmu, boj proti menšinám, radikalizácia a tak ďalej a tak ďalej. Takže mne je veľmi ťažko uveriteľné to, čo tvrdíte vy, že vy to robíte pre "nejaké väčšie dobro", keď pritom vládnej koalícii v tomto, v zmene tejto ústavy, ide o nič. Im je to v skutočnosti jedno. A ten cieľ, pardon opravujem sa, nie je im to jedno, lebo ten cieľ momentálne zmenou tejto ústavy asi nejakým spôsobom zavŕšia, ak zahlasujete vy s vládnou koalíciou. A samozrejme ja to považujem v prvom rade ako pascu. Ja to považujem, úprimne vám poviem, ako pascu pre vás. Lebo ja si osobne myslím a budem aj súhlasiť s pani poslankyňou Kolíkovou v tom, že ak by tu bola v budúcnosti nejaká možná alternatíva súčasnej opozície, aby mohla vládnuť, tak si myslím, že taká tá úprava tejto ústavy by mala prísť v prvom rade z opozičných lavíc. A nie to, že v súčasnosti ste podporili fakt koalíciu. A na záver taká výzva. Aj v iných krajinách, kde je ešte silnejší ten katolicizmus alebo takto sú liberálnejší... (Prerušenie vystúpenia časomerom.)